open-index/open-wikipedia-markdown huggingface dataset:
Johan E. Mellbye

**Johan Egeberg Mellbye** (født 11. november 1866 i Kristiania, død 17. desember 1954 på Nes i Ringsaker) var en norsk gårdbruker og politiker. Han var den første formannen i Bondepartiet (i dag Senterpartiet) 1920–1921.

Faren Ove Caspar Mellbye fra Trøgstad var i sitt første barnløse og kortvarige ekteskap gift med en pleiedatter av sorenskriver Johan Egeberg i Christiania. De bodde i Egebergs gård i St. Olavs gate 35. Da Ove Mellbye senere giftet seg med Sophie Munch (en datter av Peter Andreas Munch), ble ekteparet boende i Egebergs gård og ble regnet som familiemedlemmer. Deres eldste sønn Johan Egeberg Mellbye var sorenskriverens gudsønn og fikk storgården Grefsheim på Nes i Ringsaker til konfirmasjonen i 1881. Etter agronomutdanningen fra landbrukshøgskolen på Ås kunne Johan E. Mellbye i 1889 også overta driften og utvidet fra åkerdrift til svin, kalkun og planteskole.

Fra 1894 ble han sentral i Norsk Landmandsforbund, fra 1922 Norges Bondelag. Her var han formann fra 1901 til 1905 og fra 1909 til 1941. 

Mellbye var statsråd og sjef for Landbruksdepartementet fra 26. september 1904 til 10. mars 1905 i Francis Hagerups andre regjering, og representerte da Høyre. Han var innvalgt på Stortinget fra Hedmark fra 1922 til 1930, da som representant for Bondepartiet, og var parlamentarisk leder i hele sin tid på Stortinget.

Han giftet seg i 1906 med Emelie Pettersson (1879–1954), datter av professor Otto Pettersson og hustru Agnes Irgens. Sønnen Jan E. Mellbye (1913-2009) overtok driften og ledet Norges Bondelag 1969–1974.  Sønnesønnen Johan Edvard Mellbye (født 1943) overtok med kona Anne Lise Mellbye (født 1943), som var leder av Norges Bondekvinnelag 1988–1992. 
## Verv og utmerkelser
* Norsk Landmandsforbund (skiftet navn til Norges Bondelag i 1922)
** initiativtager 1894 og 
** styreformann 1901–1904 og 1909–1941 
** æresmedlem 1931 og ærespresident 1945
* Ny Jord, Selskapet for Landets Kolonisation og Emigrationens Indskrænkning, første formann i 1908
* St. Olavs Orden 
** kommandørkors med stjerne 1935
** storkors i 1946 for «landsgagnlig virke til fremme av Norges jordbruk».
* Dannebrogordenen, Victoriaordenen og Vasaordenen

## Referanser


## Eksterne lenker
* 
*
Berliner Lokal-Anzeiger

***Berliner Lokal-Anzeiger*** var en tysk dagsavis som kom ut i Berlin fra 1883 til slutten av andre verdenskrig. Utgiver var August Scherl. Først var den en ukeavis, men fra 1889 hadde den to daglige utgaver, et stort morgennummer og et tynnere aftennummer.

*Berliner Lokal-Anzeiger* var utformet etter amerikansk modell med korte telegrammer. Den var partipolitisk nøytral, var særdeles godt underrettet og hadde størst utbredelse blant avisene i Berlin.

## Referanser
Johannes Senn

**Johan Heinrich Senn** (Seen) (1780–1861) var en sveitsisk portrettmaler, portrettegner og akvarellmaler som var aktiv i Danmark og Norge 1805–1818.

Senn, som ble født i Liestal i Sveits, levde i Danmark fra 1804 til 1818. Sammen med Christoffer Wilhelm Eckersberg leverte han tegninger til Gerhard Ludvig Lahde som ble stukket i kobber og tidvis kolorert. Kobberstikkserien *Danske Klædedragter* (fra og med 1808) viste figurer og drakter og uniformer som alle kunne bli sett i daglig bruk utenfor København. 

I 1812&ndash;1815 ga han ut kobberstikkserien *Norske Nationale Klædedragter*, hvor Johan Friedrich Leonhard Dreiers tegninger ble benyttet som forelegg.

Etter at han hadde forlatt København vendte Senn tilbake til Sveits hvor han blant annet arbeidet med religiøse motiver.

## Referanser

 


## Eksterne lenker
*
Kari Vinje

**Kari Vinje** (født 1931) er en norsk forfatter. 

Hun har skrevet barnebøker, gjerne med et kristent budskap. 
Hun er mest kjent for å ha skrevet om den vesle jenta (Kamilla) og den store tyven (Sebastian) som dannet utgangspunkt for filmene *[[Kamilla og tyven]]* (1988) og *[[Kamilla og tyven II]]* (1989).

## Bøker
* *Adrians hemmelighet og andre fortellinger* (1966)
* *[[Den vesle jenta og den store tyven]]* (1972)
* *Kamillas venn* (1976)
* *Gud og jeg er venner* (1979)
* *Ekornløven* (1981)
* *Mannen med arret* (1985)
* *Tyven og tyvebarnet* (1991)
* *Den lille spionen* (1992)
* *Den usynlige vennen* (1994)
* *Pelle og de to hanskene: ei bok om døden* (1999)
* *Skrapkaka det er meg: Selvbiografi* (2011)

## Referanser


## Eksterne lenker
*
MP40

**MP40** (**Maschinenpistole 40** eller **Maskinpistol 40**), ofte kalt **Schmeisser** etter en kjent tysk våpendesigner, er en tysk maskinpistol fra den andre verdenskrig.

## Bakgrunn
Maskinpistolen MP40 ble ofte feilaktig kalt  *Schmeisser* etter våpen-konstruktøren Hugo Schmeisser, selv om denne mannen faktisk ikke konstruerte MP40, men hjalp til med varianten MP41. MP41 henter elementer fra MP28 og MP40. Hugo Schmeisser produserte magasinene til MP40, og navnet ble stemplet på disse, en annen mulig årsak til det misvisende kallenavnet. Hovedkonstruktøren til MP40, og forgjengeren MP38, var imidlertid Heinrich Vollmer.

MP38 og MP40 er i det alt vesentlige det samme våpenet, men mens MP38 har mange maskinerte deler, inngår mange utstansede deler i MP40 på samme måte som i Sturmgewehr 44 og i nyere våpen som MP5 og AG3.

Over en million slike maskinpistoler ble produsert i årene 1940-1945. Etter krigen ble de MP 38/40 som tyske okkupasjonsstyrker hadde etterlatt seg brukt av det norske forsvaret, og de var i bruk av befal i det norske Heimevernet til de ble avløst av den moderne MP5 i 1990-åra. MP40 ble også brukt i Israels forsvar frem til 1960-årene.

## Varianter
* **MP40/I** – Standardversjon
* **MP40/II** – Eksperimentversjon med dobbelt magasin
* **MP41** – Variant med både kolbe og håndtak laget av tre, designet av Louis Schmeisser for Haenel selskapet

## Bilder

MP 40 AYF 2.JPG|MP40 med foldestokken ute
MP 40 AYF 3.JPG|MP40 med innslått foldestokk
Bundesarchiv Bild 101I-278-0899-26, Russland, Soldat mit MP 40 im Schnee.jpg|Tysk soldat med MP40 i Sovjetunionen.
Bundesarchiv Bild 101I-571-1707-08A, Italien, Fallschirmjäger mit MP im Schnee, feuernd.jpg|Fallskjermsoldat i Luftwaffe skyter med MP40 i Italia.
Bundesarchiv Bild 101I-133-0703-05, Polen, Trupp deutscher Infanterie im Winter.jpg|Tysk Unterfeldwebel i Polen 1941 med Wehrmachts feltuniform, Stahlhelm og MP40.


## Referanser


## Litteratur
* 
* 

## Eksterne lenker
* 
* MP-40 Submachine Gun
Vestre Memurubreen

**Vestre Memurubreen** er en isbre i Jotunheimen. Hellstugubreen er en nordlig utløper av samme isbre. Breen ligger øst for Hellstugutindene og sør for Vestre Memurutinden i Lom kommune i Innlandet fylke.

## Se også
* Memurutindan
Amata phegea

***Amata phegea'' ''' er en [[sommerfugl]] i delgruppen [[Syntominae]], i [[Familie (biologi)|familiegruppen]] [[bjørnespinnere]] (Arctiidae). 
 
== Utseende ==
…

== Levevis ==
…
 
''Amata phegea''   tilhører gruppen av insekter med [[fullstendig forvandling]] (holometabole insekter), som gjennomgår  en [[metamorfose (biologi)|metamorfose]] i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et [[puppe]]stadium,  en hvileperiode, der bjørnespinnerens indre og ytre organer endres. I hvilestadiet ligger puppen i en [[kokong]] larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

== Utbredelse ==
''Amata phegea'' finnes ikke i [[Norden]].

== Systematisk inndeling ==


* [[sommerfugler]] (Lepidoptera)
** gruppe '''[[Apoditrysia]]''' 
*** gruppe '''[[storsommerfugler]]'''
**** gruppe / overfamilie '''[[Noctuoidea]]'''  
***** familie '''[[bjørnespinnere]]''' (Arctiidae) 
****** delgruppe [[Syntominae]]
******* ***Amata phegea* (Linnaeus, 1758) *'

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Norsk Entomologisk forening – for deg som vil lære mer om insekter.
Adrar (provins)

**Provinsen Adrar** (arabisk: *ولاية أدرار*) er en av Algeries 48 provinser. Administrasjonssenteret er Adrar.

## Referanser
Vena jugularis interna

**Vena jugularis interna** er en dyp vene som drenerer blod vekk fra hjernen, overfladiske deler av ansiktet og fra nakken. Den er en direkte fortsettelse av sinus transversus, og begynner i den bakre del av foramen jugulare ved skallebasis. Ved startstedet av venen er den noe utvidet, og denne utvidelsen kalles *bulbus superior*.

Jugularis interna løper nedover på siden av halsen nesten loddrett, hvor den først er beliggende lateralt for arteria carotis interna, deretter lateralt for arteria carotis communis, og i nedre del av nakken forenes den med vena subclavia og danner vena brachiocephalica (vena innominata). Litt før slutten av vena jugularis interna ser man den andre dilatasjon, kalt *bulbus inferior*.

Øverst ligger den over halsmuskelen Rectus capitis lateralis, bak arteria carotis interna og nervene som går gjennom foramen jugulare. Lenger ned ligger venen og arterien i samme plan. Nervus glossopharyngeus og nervus hypoglossus passerer forover mellom arterien og venen. Nervus vagus passerer nedover mellom og bak venen og arterien i samme fasciarommet (Vagina carotica fasciae cervicalis). Nervus accessorius passerer fra overflaten på skrå nedover og bakover til baksiden av venen. 

I nederste del av nakken har høyre vena jugularis interna litt avstand fra arteria carotis communis, og krysser første del av arteria subclavia, mens venstre vena jugularisnormalt overlapper arteria carotis communis. 

Den venstre venen er vanligvis mindre enn den høyre, og hver vene har et par klaffer, som er plassert ca. 2,5 cm ovenfor slutten av venen.

## Flere bilder

 Fil:Gray384.png|Section of the neck at about the level of the sixth cervical vertebra. 
 Fil:Gray480.png|Diagram showing completion of development of the parietal veins.
 Fil:Gray507.png|Superficial dissection of the right side of the neck, showing the carotid and subclavian arteries.
 Fil:Gray558.png|Venene i nakken, sett forfra. 
 Fil:Gray563.png|Vena vertebralis.
 Fil:Gray577.png|Venæ cavæ og vena azygos, med tilførende vener.
 Fil:Gray592.png|Scheme showing relative positions of primary lymph sacs.
 Fil:Gray599.png|The thoracic and right lymphatic ducts. 

 Fil:Gray779.png|Alveolære grener av nervus maxillaris superir og ganglion sphenopalatina.
 Fil:Gray793.png|Forløp og distribusjonsområde for nervus glossopharyngeus, vagus og accessorius.
 Fil:Gray794.png|Nervus hypoglossus, plexus cervicalis og deres forgreninger.
 Fil:Gray1031.png|Musklene i pharynx, sett bakfra, sammen med tilknyttede blodkar og nerver. 
 Fil:Gray1032.png|Spiserørets posisjon og relasjon i nakken og bakre mediastinum. Sett bakfra.
 Fil:Gray1174.png|Skjoldbruskkjertelen og dens relasjoner.
 Fil:Gray1178.png|Brisselen (*thymus*), i et foster ved fullgått svangerskap, eksponert *in situ*.


## Se også
* vena jugularis
* Sentralt venekateter
AirTran Airways

**AirTran Airways** var et amerikansk lavprisflyselskap basert i Orlando, men med største hovedflyplass i Atlanta. Selskapet hadde det tetteste rutenettverket i det sørøstlige USA.  Selskapet ble i desember 2014 en integrert del av Southwest Airlines.

Det opprinnelige AirTran ble opprettet som et lite selskap i 1993, da under navnet Conquest Sun Airlines. Selskapet skiftet navn til AirTran etter en overtakelse i 1994. AirTran ble opprettet etter at et annet lavprisflyselskap, ValuJet, kjøpte det opp i 1997. Selv om det var ValuJet som var oppkjøperen, gikk det fusjonerte selskapet under navnet AirTran siden navnet ValuJet var blitt en belastning etter en katastrofal flystyrt (ValuJet rute 592) i Florida 11. mai 1996.

Flyflåten til AirTra bestod av 87 Boeing 717 og 39 Boeing 737-700 fly med flere 737-maskiner i bestilling. De gamle DC-9-flyene ble tatt ut av flåten i 2004. I motsetning til mange andre lavprissflyselskap har AirTran en egen kabin for reisende på første klasse.

## Eksterne lenker
* Southwest Airlines hjemmeside
Scatman John

**John Paul Larkin**, kjent som **Scatman John**, (1942–1999) var en amerikansk sanger kjent som den som for alvor introduserte sangstilen scat-sang i populærmusikken. Scat-sang er en ordløs sangform og -teknikk som siden 1920-tallet har vært vanlig i jazzmusikk.

Scatmans album solgte over 2,5 millioner eksemplarer verden over. Scatman John mottok 14 gull og 18 platina for sine album og singler. En av hans største hits var «Scatman», som ble utgitt i 1995.

Han døde av lungekreft i sitt hjem i Los Angeles 57 år gammel.

## Diskografi
**Album**
* Scatman's World (1995)
* Everybody jam (1996)
* Take Your Time (1999)
 
**Singler**
* Scatman (Ski-Ba-Bop-Ba-Dop-Bop) (1994)
* Scatman's World (1995)
* Song of Scatland (1995)
* Everybody jam (1996)
* Let It Go (1997)

## Referanser


## Eksterne lenker
* 
* 
* 
*
Miljøinstitutter

**Miljøinstitutter** er en betegnelse på de forskningsinstitutter som arbeider innenfor miljøforskning. I 2001 inngikk flere miljøinstitutt i Norge i aksjeselskapet Miljøalliansen AS for å dra fordel av hverandres spesial- og tverrkompetanse i norsk og internasjonal miljøforskning. Dette var forløperen til CIENS Forskningssenter for miljø og samfunn.
Senkningsreaksjon

**Senkningsreaksjon** (SR) eller ofte bare kalt *senkning* er en blodprøve som gir et uspesifikt mål for inflammasjon (betennelse) og blir ofte brukt i screening-tester i undersøkelse av pasienter.

For å utføre testen må blod tilblandet koagulasjonshemmer, (oftest sitronsyre) plasseres i et tynt rør i stående stilling. Deretter måles hastigheten som erytrocyttene (røde blodceller) synker med, og svaret leses av etter en time. Da blodcellene ikke synker i et konstant tempo, kan man *ikke* måle i en halvtime og gange med to eller la det stå to timer og dele på to. Man må lese av etter en time. Alternativt må man standardisere prosedyren. Svaret opplyses i antall mm per time.

Når man har en betennelsesreaksjon i kroppen vil den høye andelen av fibrinogen i blodet føre til at de røde blodcellene lettere klistrer seg til hverandre. De røde cellene danner "pengeruller" (fransk *rouleaux*) som faller raskere enn røde blodceller som ligger enkeltvis.

SR blir økt av en hvilken som helst betennelse uavhengig av årsak og lokalisasjon. Den normale SR er litt høyere hos kvinner og er høy hos gravide.

Testen ble oppfunnet i 1897 av den polske doktoren Edmund Biernacki. I 1918 gjorde den svenske patologen Robin Fåhræus krav på samme oppfinnelse.

## Bruk av SR
Selv om prøven ofte blir rekvirert (bestilt) er ikke SR noen god screening-test. Den gir svar med lav spesifisitet og usikker sensitivitet. Den har likevel vært svært mye benyttet og har gitt mye nytte, særlig før CRP-testen ble tilgjengelig. Forhøyet senkning sees ved et stort antall sykdommer, men for mange av disse kommer økningen for sent i forløpet til at sykdommen kan bli oppdaget så tidlig som ønskelig.

CRP er en raskere og muligens enklere test. I mange tilfeller er det ikke nødvendig å ta SR når man har tatt CRP. Ved bakterieinfeksjoner øker CRP mer og tidligere enn SR, og virusinfeksjoner gir liten økning med CRP.
  
Senkningsreaksjonen er spesielt nyttig ved mistanke om sykdommene temporalisarteritt og polymyalgia rheumatica (hvor verdien kan passere 100&nbsp;mm/t). Ved andre revmatiske sykdommer kan SR være en del øket for noen pasienter med såkalt "seropositiv" tilstand. Tilstander som mikrocytær anemi og nefrotisk syndrom er andre eksempler hvor man får forhøyet SR, mens CRP er normal.

Bruken av SR som screening-test på asymptomatiske (fremstår som friske) personer har begrenset verdi. Når man har mistanke om en betennelsestilstand, kan den ha en viss verdi, men som regel ikke utover det man får ut av et CRP-svar.

Ved proteinelektroforese kan det for pasienter med høy senkning påvises forandringer i proteinmønsteret som kan si noe mer om hva slags sykdom som forårsaker høy senkning.

Ferritin er et protein i blod og i lever som er et av de viktigste jernlagrene i kroppen. Hos en del pasienter med høy senkning vil ferritinanalysen være forhøyet uten at jernlagrene er øket.

## Se også
* C-reaktivt protein
Béchar (provins)

**Provinsen Béchar** (arabisk: *ولاية بشار*) er en av Algeries 48 provinser. Administrasjonssenteret er Béchar.

## Referanser
Blida (provins)

**Provinsen Blida** (arabisk: *ولاية البليدة*) er en av Algeries 48 provinser. Administrasjonssenteret er Blida.
**Blida** har fra 1981 også blitt kalt **el-Boulaïda**. 
I 1553 ble provinsen stiftet av muslimer fra Andalucía. Etterpå, i 1825, ble byen ødelagt av et jordskjelv. Så erobret Frankrike den, før provinsen ble ødelagt igjen av et jordskjelv som skjedde i 1867.

## Referanser
Bordj Bou Arréridj (provins)

**Provinsen Bordj Bou Arréridj** (arabisk: *ولاية برج بوعريريج*) er en av Algeries 48 provinser. Administrasjonssenteret er Bordj Bou Arréridj.

## Referanser


## Eksterne lenker
*
Bouira (provins)

**Provinsen Bouira** (arabisk: *ولاية البويرة*) er en av Algeries 48 provinser. Administrasjonssenteret er Bouira.

## Referanser
August Scherl

**August Scherl** (født 24. juli 1849 i Düsseldorf, død 18. april 1921 i Berlin) var en tysk forlegger.

## Biografi
August Hugo Friedrich Scherl grunnla 1. oktober 1883 et presse- og bokforlag i Berlin som fra 1900 hadde navnet *August Scherl Verlag*. Fra 3. november 1883 gav forlaget ut avisa Berliner Lokal-Anzeiger, fra 1899 det illustrerte ukenbladet "Die Woche". 

August Scherl eide i perioder de avisene i Tyskland som hadde størst opplag og var konkurrent til Leopold Ullstein og Rudolf Mosse. Han spekulerte med lite hell i andre virksomheter og måtte selge pressevirksomheten i 1914.

## Referanser
Iaito

En **iaito** (居合刀, *iaitō*) er et imitert japansk sverd som brukes under trening med kampkunsten iaido eller iaijutsu. En Iaito kan også være kjent som en *mogito*. Et ekte, skarpt, japansk sverd betegnes som shinken – «sverd med sjel». De fleste iaito er laget av en aluminium-sink legering og er vanligvis billigere og lettere enn stål. Denne bruken av en legering og en blank (butt/rund) egg står også i samsvar med de japanske reglene som begrenser produksjonen av sverd. På grunn av dette er en iaito beregnet til å brukes some et treningsvåpen og er ikke egnet for noen type kontakt. De beste legeringsbladene er møysommelige reproduksjoner av ekte sverd, da med autentisk vekt, form, lignende høy kvalitet som ekte sverd og med lignende tillegg som sageo og tsuba. En god iaito kan til og med ha et etterlignet «hamon» (herdelinjen på et ekte sverdblad). For de som er interesserte et mer tradisjonelt sverd så finnes det også iaito laget av brettet stål, noe som er veldig likt et ekte katana, men med en blank (butt/rund) egg.

Mange tradisjonelle våpensmeder holder til i Seki i Gifu Prefecture, mange av disse lager også iaito. Noen dojoer i Japan anbefaler at det kun blir brukt legeringsblad av aluminium mens en trener iaido, i alle fall frem til utøverens erfaring er lang nok til at han/hun kan håndtere et ekte sverd, eller shinken. Noen koryu krever at utøverne starter med en shinken, mens andre moderne dojoer forbyr bruken av ekte sverd uansett erfaring.

Det at et iaito er laget eller valgt i forhold til en utøvers høyde og styrke er veldig viktig i forhold til sikkerhet og for å kunne fremføre en nøyaktig iaido *waza*, eller teknikk. En iaito blir veldig ofte konstruert slik at balanse punktet i bladet er lenger fra *kissaki*, eller tuppen, og nærmere tsubaen enn på et vanlig sverd.

## Se også
* Bokken 
* Katana
Reymertgården

**Reymertgården** er en kjøpmannsgård i Store Elvegate (gågata) i Mandal. Gården stammer fra første del av 1800-tallet. Første del ble bygd i 1809 av kjøpmann Tønnes Tønnesen. I 1829 ble  gården påbygd (forlenget). Bygningen, som er i empirestil, har en langstrakt fasade mot plassen Triangelen (også kalt Hestetroa). Gården ble senere kjøpt av cand.philos. Carsten Klingenberg Ross, som drev Mandal Borgerskole der.

## Kjøpmann Fred. E. Reymert
I 1872 ble gården kjøpt av kjøpmann Fred. E. Reymert, som allerede i 1860 hadde begynt handel i huset. Huset har siden vært i familiens eie. Familien Reymert var av de første som mottok pris fra Mandal Byselskap for "forskjønnelse av byen" etter omfattende restaurering på 1970-tallet. Kjøpmannsgården huser i dag konditoriet Edgar’s, Atelier NovArt og Rosentouch i tillegg til flere leiligheter. Reymertgården danner en av tre vegger i et nesten lukket atrium midt i gamle Mandals sentrum.

## Se også
*Reymert (slekt)

## Litteratur
* Øivind T. Reymert: *Familien Reymert i Mandal* (Mysen, 1990) ISBN 82-992290-0-6
Schipperke

**Schipperke** (FCI #83) er klassifisert som en liten  fårehund og tilhører som sådan gruppen bruks-, hyrde- og gjeterhunder.

Schipperke er en fårehund og tilhører gruppe 1 “Bruks-, hyrde- og gjeterhunder” i NKKs raseinndeling.

Schipperke er en av Belgias nasjonalraser. Det er en gammel hunderase, og allerede i år 1500 er schipperke omtalt i en krøniker av munken Wenceslas. Schipperke er en omskriving av scheperke som betyr «liten gjeter», og rasen fikk sitt navn av innbyggerne i provinsen Brabant.

På slutten av 1600 – tallet paraderte skomakere med sine sorte hunder på det store markedet. Hver søndag paraderte de først og fremst for å vise fram flotte håndlagede halsbånd som var spesielt tilpasset schipperkenes krage. Noen av disse halsbåndene er stilt ut i museet i Brüssel.
Schipperken ble brukt til å holde rotteplagene under kontroll på bryggeriene i Leuven og til å passe på ender o.l. på gårdene.
I 1882 begynte Belgia å registrere rasen, og samme år ble schipperke første gang stilt på utstilling. I 1888 gikk en gruppe schipperkeeiere sammen og dannet en raseklubb. Denne klubben var faktisk den første offisielle raseklubben som ble godkjent av kennelklubben i Belgia. Raseklubben utarbeidet blant annet en offisiell standard for schipperke.

Schipperke ble første gang offentlig registrert i Norsk Kennel Klub i midten av 1960 – årene.
 
Vi vet at Dronning Maud hadde med seg en schipperketispe til Norge på begynnelsen av dette århundret. 
Sannsynligvis var dette en engelsk schipperke. Det er tatt flere bilder av dronningen og hennes schipperke, og hunden er også med på flere filmopptak.

## Atferd
Hunderasen er en anerkjent bruks- og familiehund med mange gode kvaliteter som kan brukes i sport. Den er aktiv, bevegelig, utholdende, smidig, livlig, rask, robust og nysgjerrig på alt omkring seg. Den fager gjerne mus, rotter og lignende.

Den regnes også som en lojal og våken vakthund som gjerne varsler når det kommer fremmede. 
Rasen er bestemt, viljesterk og krevende. De trenger en erfaren eier og konsekvent oppdragelse. 
De har kallenavnene "The little black devil" og "Den tasmanske jævel", ikke uten grunn.

## Referanser
http://www.nkk.no
http://www.schipperke.no
NKKs rasestandar
Aksjemegler

En **aksjemegler** er en kvalifisert og konsesjonert megler (person eller virksomhet) som kjøper og selger aksjer og andre verdipapirer gjennom en markedsgarantist på vegne av investorer.

Aksjemegler er et populært yrke grunnet den høye lønnen. Noen kjente norske aksjemeglerhus er ABG Sundal Collier, Pareto Securities, Arctic Securities, Carnegie, Argo Scurities, Agilis Securities, DNB Markets, Nordea Markets, 
Fondsfinans ASA, Fearnley Fonds ASA, Nordnet,  og Christiania Securities.  

Noen kjente aksjemeglere og nestorer i meglerbransjen er f.eks Jan Petter Collier, Gaute Eie, Mads Henrik Syversen, Jan Petter Sissener, Georg Aasen, Christer Hagberg og Svein Støle.

## Eksterne lenker
* Utdanning.no sin yrkesbeskrivelse av aksjemegler
John Hemming

**John Hemming** (født 1935 i Vancouver) er en forsker og forfatter med Amazonas som spesialitet. Han er utdanna ved Eton College og ved University of Oxford, og har blitt regna som en av Storbritannias ledende på Amazonas i Brasil, og historien til urfolket der spesielt. Hemming har oppretta førstekontakt med noen søramerikanske folkegrupper. Han har også hatt forskerprosjekt i Jordan og Peru.

Hemmings første bok, *The Conquest of the Incas*, ble godt mottatt da den kom ut i 1970 og er fremdeles en kilde til informasjon om hendelsene som førte til at Inkariket falt. Boka handla og om de første tiåra med spansk kolonimakt i Sør-Amerika.

I 1975 ble Hemming sekretær i Royal Geographical Society og senere direktør fram til 1996.

## Bibliografi

* *The Conquest of the Incas (1970)* 
* *The Conquest of the Brazilian Indians (1987)* 
* *Die If You Must: The Brazilian Indians Today (2003)* 
* *Amazon Frontier: The Defeat of the Brazilian Indian (1987)* 
* *The Search for El Dorado (1978)* 
* *Roraima: Brazil's Northernmost Frontier (1990)* 

## Referanser
Fylkesvei 1242

**Fylkesvei 1242** går mellom Ringnes og Høyendal i Indre Østfold.

Frem til 2019 hadde veien betegnelsen fylkesvei 689 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jimmy McGrory

**James Edward «Jimmy» McGrory** (født 26. april 1904 i Garngad, Glasgow, død 20. oktober 1982) var en skotsk fotball-spiller for Celtic og er ansett som en av de største spilleren gjennom tidene for Celtic.

Han kom til Celtic fra St. Rochs i 1922, men var på utlån til Clydebank i 1923 – 1924 sesongen. Mellom 1922 og 1937 scoret han 397 ligamål for Celtic (og 13 mens han var på utlån til Clydebank). 

Han var toppscorer i den skotske ligaen i sesongene 1926/27, 1927/28 og 1935/36. Gjennom karrieren scoret han 550 mål på øverste nivå, herunder 410 mål i 408 ligakamper, noe som gjør han til en av de mest profilerte spillerne i Storbritannia gjennom tidene.

Etter at han forlot Celtic var han manager for Kilmarnock, men vendte tilbake til Celtic som manager i 1945. Han forble i denne jobben i nesten 20 år, før Jock Stein tok over som manager i 1965.

McGrory spilte syv  og scoret like mange mål.

## Eksterne lenker
*
Rok Urbanc

**Rok Urbanc** (født 28. februar 1985) er en slovensk skihopper.

Han kom på 4.-plass i Junior-VM i Schonach i 2002. 20. januar 2007 vant han sitt første verdenscuprenn i Zakopane, hvor det kun ble en omgang på grunn av dårlige vindforhold i andre omgang. Seieren er var overraskende, men kom i skyggen av Jan Mazochs stygge fall.

## Referanser


## Eksterne lenker
*
Mila (provins)

**Provinsen Mila** (arabisk: *ولاية ميلة*) er en av Algeries 48 provinser. Administrasjonssenteret er Mila.

## Referanser
Centromer

**Centromer** eller **sentromer** er et område på kromosomene som innehar en spesiell struktur og sekvens. Dette området er innsnevringen på midten av et kromosom, noe som gjør at centromerene spiller en viktig rolle i celledelingen. Feil ved funksjonen til centromerene kan forårsake kromosomfeil som Trisomi.
Jimmy Johnstone

**James Connolly Johnstone** (født 30. september 1944 i South Lanarkshire, død 13. mars 2006 i South Lanarkshire) var en britisk fotballspiller. Johnstone, med kallenavn «Jinky», ble kåret til tidenes Celtic FC-spiller av Celtic-fansen i 2002.

Han ble oppdaget av talentspeidere fra både Celtic og Manchester United F.C. da han var 13 år. Han valgte å spille for Celtic og hadde sin debut på seniorlaget 21. mars 1963.

Han vant serievinnercupen med «Lisbon Lions» i 1967 og spilte 23 . På tampen av karrieren spilte Johnstone for Elgin City FC (sesongen 1978/1979) i Nordøst-Skottland.

## Referanser


## Eksterne lenker
* 
*
Førresfjorden

**Førresfjorden** er en fjord i Tysvær og Karmøy kommune i Rogaland. Den ligger like øst for Haugesund, og innerst i fjorden ligger tettstedet Førre. Fjorden har innløp fra Boknafjorden via Fosnasundet, øst for øya Fosen.

## Referanser
Mostaganem (provins)

**Provinsen Mostaganem** (arabisk: *ولاية مستغانم*) er en av Algeries 48 provinser. Administrasjonssenteret er Mostaganem.

## Referanser
Mark Viduka

**Marko Anthony Viduka** (født 9. oktober 1975 i Melbourne) er en australsk fotballspiller med slektninger som stammer fra Kroatia og Ukraina, og som er uten kontrakt med noen klubb. Han har tidligere spilt for blant annet Newcastle United, Celtic FC, Leeds United FC og Middlesbrough FC.

Han begynte karrieren i Melbourne Knights i 1993 og fikk sin debut på landslaget året etter. Han spilte i denne klubben fram til 1995. Da gikk han til Dinamo Zagreb i Kroatia. Viduka spilte her fram til 1998 og da gikk turen til skotske Celtic. Her ble han fram til 2000 da Leeds kjøpte ham. Han spilte i klubben i fire år før han kom til Middlesbrough.

I Middlesbrough var han frem til 7. juni 2007. Da signerte han for Newcastle. Fordi kontrakten hans med Middlesbrough var gått ut, gikk han vederlagsfritt.

Viduka har spilt 43 landskamper for  og scoret 11 mål. Han har spilt i ett fotball-VM. Det var i Tyskland 2006. 
## Referanser


## Eksterne lenker
*
Oum el-Bouaghi (provins)

**Provinsen Oum el-Bouaghi** (arabisk: *ولاية أم البواقي*) er en av Algeries 48 provinser. Administrasjonssenteret er Oum el-Bouaghi.

I perioden hvor Frankrike okkuperte Algerie ble den kalt Can Robert, så ble det Sidi R'Ghis noen få år før den igjen byttet navn og fikk nåværende navn før landet fikk friheten tilbake. Steder i provinsen inkluderer Ain Fakroun, Ain Babouche, Ain M'lila, Ain Beïda, Ain Zitoun og Aïn Beïda.

## Referanser


## Kilder
* Journal officiel de la republique algerienne
Relizane (provins)

**Provinsen Relizane** (arabisk: *ولاية غليزان*) er en av Algeries 48 provinser. Administrasjonssenteret er Relizane.

Byen Ighil-Izane har det moderne Relizane gasskraftverk fra 2009.

## Referanser
Oran (provins)

**Provinsen Oran** (arabisk: *ولاية وهران*) er en av Algeries 48 provinser. Administrasjonssenteret er Oran.

## Referanser


## Eksterne lenker
*
Skikda (provins)

**Provinsen Skikda** (arabisk: *ولاية سكيكدة*) er en av Algeries 48 provinser. Administrasjonssenteret er Skikda.

## Referanser
Luther Forlag

**Luther Forlag AS** er blant Norges eldste eksisterende bokforlag, med røtter som går tilbake til 1860-årene. Forlaget har en luthersk kristen profil. Utgivelsene teller mellom 40 og 50 titler i året og inneholder både norsk og oversatt litteratur. Luther Forlag utgir teologiske fagbøker, konfirmantlitteratur, skjønnlitteratur, andaktsbøker, sangbøker, barne- og ungdomsbøker og bøker om kristen tro generelt.

Forlagsvirksomheten startet under navnet Lutherstiftelsen i 1868, med oppgave å produsere og distribuere «Skrifter af opbyggeligt Indhold». I 1974 ble forlaget utskilt fra Lutherstiftelsen og gikk sammen med Nomi Forlag og Sambåndets forlag til Luther Forlag.

I dag er Luther Forlag AS en virksomhet under Bok & Media Gruppen AS, som driver 26 bokhandlere i Norge. Forlagets formål er «å utgi byggende, god og allsidig litteratur. Utgivelse av kristen litteratur skal ha høy prioritet.»

I 2000 ble Avenir Forlag opprettet som et såkalt *imprint* under Luther Forlag. Avenir utgir bøker av noe mer allmenn karakter, med særlig fokus på barnebøker og gavebøker.

## Referanser


## Eksterne lenker
*
Lodovico Ferrari

**Lodovico Ferrari** (født 2. februar 1522, død 5. oktober 1565) var en italiensk matematiker. 

Han begynte sin karriere som tjeneren til Girolamo Cardano. Han var svært intelligent, så Cardano begynte å undervise ham i matematikk. Ferrari hjalp Cardano å finne løsninger på andregradsligninger og tredjegradsligninger, og den løsningen Cardano publiserte for fjerdegradsligninger var i stor grad hans fortjeneste. Mens han stadig var i tenårene, fikk han en undervisningsstilling etter at Cardano trakk seg tilbake og anbefalte ham. Ferrari selv trakk seg tilbake fra denne stillingen i en alder av 42 år, og han hadde da rukket å bli ganske velstående. Han flyttet tilbake til hjembyen, og her fikk han et professorat i matematikk i 1565. Like etter døde han av forgiftning. Angivelig skal hans egen søster ha forgiftet ham med arsenikk.

## Referanser


## Eksterne lenker
* O'Connor, John J., og Edmund F. Robertson. «Lodovico Ferrari». MacTutor History of Mathematics archive
Craig Thomson

**Craig Thomson** (født 20. juni 1972) er en skotsk fotballdommer. Han har dømt  en gang; det var borte mot  i 2004. Dette var faktisk han første internasjonale kamp også. Han har også dømt Vålerenga en gang; det var i kvalifiseringa til Mesterligaen 2006/2007. Han har dømt to kamper i Champions League.

## Referanser


## Kilder
* Skotsk FA

## Eksterne lenker
*
Alain Hamer

**Alain Hamer** (født 10. desember 1965 i Luxembourg) er en fotballdommer fra Luxembourg. Han har dømt flere kamper i Mesterligaen, den første i 2000/01. Han har dømt en kamp i Afrikamesterskapet, 32 kamper i fransk Ligue 1. 
Han dømte  i VM-kvalifiseringskampene hjemme mot  både i 2005 og 2009.

Han har vært FIFA-dommer siden 1993.

## Referanser


## Kilder
* Weltfussball.de

## Eksterne lenker
*
Gaffelseil

**Gaffelseil** betegner hovedseilet på seilbåter og –skip med gaffelrigg. Seilet har fire lik og settes mellom mast, bom og gaffel. På større fartøy står gaffelen fast og seilet settes opp til denne, ett gaffelseil per mast. På mindre fartøy er bommen løs slik at seil og bom utgjør en enhet som kontrolleres med pigg- og klofall.
Fylkesvei 642 (Østfold)

**Fylkesvei 642 i Østfold** gikk mellom Vortvedt til Holøs i Rakkestad. Veiens lengde var 10,4&nbsp;km.

2019 ble veien erstattet av fylkesvei 1210 og en delstrekning av fylkesvei 581.

## Kommuner og knutepunkter

* Vortvedt
* Brekke bru (30 m) over Rakkestadelva
* fra Krosby til  Hafslund skole i Sarpsborg
* Nordre Buer bru (15 m) over Rakkestadelva
* Holøs

## Referanser


## Eksterne lenker
* Vegvesenets vegkart
Stefano Farina

**Stefano Farina** (født 19. september 1962 i Ovada, død 23. mai 2017 i Genova) var en italiensk fotballdommer.

Han dømte blant annet dette (pr. 20. september 2007):

* 73 kamper i Serie A
* 6 kamper i UEFA-cupen
* 12 kamper i Mesterligaen, blant annet storkampen mellom FC Barcelona og Chelsea FC i 2006
* EM- og VM-kvalifisering

## Referanser


## Eksterne lenker
* 
* Weltfussball.de
Paolo Ruffini

**Paolo Ruffini** (født 22. september 1765 i Valentano i Italia, død 10. mai 1822 i Modena) var en italiensk matematiker og filosof. Et av Ruffinis viktigste bidrag til matematikken var et bevis for at generelle ligninger av femte grad (og høyere) ikke kunne løses ved rotutdragning. Senere viste Niels Henrik Abel at Ruffinis bevis var ufullstendig, og han ga selv et fullstendig bevis for dette. Setningen kalles i dag for Abel-Ruffinis teorem.

## Referanser


## Eksterne lenker
* O'Connor, John J., og Edmund F. Robertson. «Paolo Ruffini». MacTutor History of Mathematics archive
Sylvestre François Lacroix

**Sylvestre François de Lacroix** (født 28. april 1765, død 24. mai 1843) var en fransk matematiker. Lacroix vokste opp i fattige kår i Paris i Frankrike. Til tross for at familien var fattig, klarte de å sørge for at sønnen fikk en god utdannelse. Han viste et spesielt talent for matematikk, og allerede som 14-åring regnet han ut planetenes baner. I 1799 ble han professor ved École polytechnique. De fleste publikasjonene sine skrev han for å forbedre undervisningen.

## Referanser


## Eksterne lenker
* O'Connor, John J., og Edmund F. Robertson. «Sylvestre François Lacroix». MacTutor History of Mathematics archive
Fylkesvei 1212

**Fylkesvei 1212** går mellom Finnestad i Indre Østfold og Gudim i Rakkestad.

Frem til 2019 hadde veien betegnelsen fylkesvei 646 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Peter Fröjdfeldt

**Peter Fröjdfeldt** (født 14. november 1963) er en svensk fotballdommer. Han har dømt kamper i blant annet Mesterligaen og UEFA-cupen. Han er en av tolv dommere som dømte i EURO 2008. Han dømte også UEFA-cupfinalen 2008 mellom Zenit St. Petersburg og Glasgow Rangers.

## Kamper i EM 2008 som hoveddommer
*   &ndash;   (gruppespill)
*   &ndash;   (gruppespill)
*   &ndash;   (kvartfinale)

## Kilder
*  Statistikk hos Weltfußball.

## Eksterne lenker
*
Bobby Lennox

**Robert «Bobby» Lennox** (født 30. august 1943 i Saltcoats i Ayrshire) er en britisk tidligere fotballspiller.

Lennox kom til Celtic F.C. i september 1961 og debuterte i mars 1962. Han scoret 273 ligamål på 571 kamper for Celtic, noe som gjør ham til nest nest mestscorende Celtic-spiller gjennom tidene.

Han vant elleve ligamedaljer og åtte cupmedaljer . Han var vant Serievinnercupen med Celtics «Lisbon Lions» i 1967.

Han har spilte 10 .

Han var en svært rask ving, og ble kalt «Buzz Bomb» eller «Lemon» (sitron) av fansen da de syntes han fikk motstanderne til å se ut som 'suckers'.

Lennox forlot Celtic på slutten av 1970-årene og flyttet til USA for å spille for Houston Hurricane. I 1978 sesongen scoret han 15 mål i 36 kamper, før han vendte tilbake til Celtic i 1979. Samme år var han med å vinne den skotske ligaen og cupen året etter.

Han er en av de få skotter som har spilt to europacupfinaler og er også en av de få som har scoret i en skotsk sedier over  på Wembley da han scoret et av målene i 3-2-seieren i 1967.

Han ble tatt opp i det såkalte Scottish Football Museum Hall of Fame i november 2005 og utnevnt til Member of the Order of the British Empire i 1981.

Lennox ga ut sin selvbiografi *A Million Miles For Celtic* i 1982. Han bidrar fortsatt for Celtic som vertskap på kampdagene.

## Referanser


## Eksterne lenker
*
Malcolm Christie

**Malcolm Christie** (født 11. april 1979 i Peterborough, Cambridgeshire, England) er en engelsk fotballspiller som har spilt for tre engelske klubber. Han er angrepsspiller og spiller nå for Middlesbrough i Premier League.

## Biografi
Malcolm Christie startet sin profesjonelle fotballkarriere i Nuneaton Borough som er et lag som spiller i Football Conference. Han kom til klubben i 1997, og var i denne klubben fram til oktober 1998 da han ble kjøpt av Derby County for £50 000. Han debuterte for Derby den 30. januar 1999 da de slo Sheffield Wednesday 1-0 i en ligakamp i Premier League. Totalt fikk han med seg 2 ligakamper for *The Rams* i 1998/99-sesongen. Hans første ligamål for Derby kom 15. januar 2000 da de slo Middlesbrough 4-1 i en ligakamp. Christie laget to mål i kampen der det første kom i det 8.spilleminutt, mens det andre kom i det 59. spilleminutt. Da 1999/00-sesongen var over hadde Christie spilt 21 ligakamper og laget 5 ligamål for klubben fra Derbyshire. Den påfølgende sesongen ble det 34 ligakamper og 8 ligamål før han fikk bokført 35 ligakamper og 9 ligamål i 2001/02-sesongen. I første del av 2002/03-sesongen spilte han 24 ligakamper og laget 8 ligamål før han sammen med Chris Riggott ble solgt til Middlesbrough den 31. januar 2003 for en samlet sum på £3 000 000.

Malcolm Christie debuterte for *Boro* 8. februar 2003 i en ligakamp mot Liverpool, mens hans første mål for klubben kom 22. februar 2003 da de slo Sunderland 3-1 i en ligakamp på Stadium of Light. Totalt fikk han med seg 12 ligakamper, og 4 ligamål, i siste del av 2002/03-sesongen for Middlesbrough. Etter å ha spilt 10 ligakamper og laget 1 ligamål i første del av 2003/04-sesongen brakk Christie foten på trening, og denne skaden sørget for at det ikke ble mer spilletid på han i siste del av denne sesongen. Han slet med å bli helt restituert av skaden og først i februar 2005 var han tilbake i ligakampsammenheng for klubben fra North Yorkshire. Kun fire dager senere, i en ligakamp mot Blackburn Rovers, ble han nok en gang skadet og sommeren 2005 fikk han nok et beinbrudd. Christie var tilbake for Middlesbrough i april 2006, og på slutten 2005/06-sesongen fikk han med seg 6 ligakamper for *Teessiders*.

## Karriere som spiller

## Kilder
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07* (side 499).  Headline Book Publishing, London. ISBN 0-7553-1526-X

## Eksterne lenker
*
Binomialformel

**Binomialformelen** er en viktig formel i matematikken som først ble bevist generelt av Newton. Den viser hvordan potensen av et såkalt binom *x+y* kan regnes ut. I sin enkleste form sier formelen at

:(x+y)^n=\sum_{k=0}^n{n \choose k}x^ky^{n-k}\quad\quad\quad(1)

når *n* er et hvilket som helst ikke-negativt heltall. Da blir binomialkoeffisientene: 

:{n \choose k}=\frac{n!}{k!\,(n-k)!}

Her er *n*!  ''n'' fakultet.

Formelen ble senere utvidet til å gjelde for potenser av **multinomer** på formen *x + y + z + ...* av de Moivre.

## Se også
* Binomisk fordeling
## Eksterne lenker
* mathworld.wolfram.com – Binomialformelen
Max-Planck-Gesellschaft

**Max-Planck-Gesellschaft** (**MPG**) er en tysk, almennyttig forskningsorganisasjon finansiert både av den føderale regjeringen og av delstatsregjeringene. Organisasjonen er oppkalt etter vitenskapsmannen og nobelprisvinneren Max Planck.

Max-Planck-Gesellschaft driver 80 forskningsinstitutter over hele Tyskland og i visse fall i andre europeiske land. Disse bærer vanligvis navnet «Max Planck-instituttet for ...». Forskningen retter seg i hovedsak mot naturvitenskap, samfunnsvitenskap og humaniora. Per 1. januar 2012 består institusjonen av 80 institutter og forskningssentre, dessuten fire institutter og et forskningssenter i utlandet. Til sammen inngår  medarbeidere, derav  vitenskapelige og  stipendiater.  studenter som hjelpeassistenter, bachelors, doktorander og gjesteforskere. Kvinneandelen er på 44,5 %, derav 27,5 % forskere, 55,3 vitenskapelige medarbeidere. 16,4 % av de ansatte er utenlandske medarbeidere. Blant forskerne var 33,1 % utenlandske; blant gjesteforskere 52,3 %.

Max-Planck-Gesellschaft er den ledende tyske institusjonen for grunnforskning, og regnes som en av verdens beste forskningsinstitusjoner. I 2006 ble MPG utpekt til verdens beste forskningsorganisasjon utenfor universitetene av *Times Higher Education Supplement*. Den ble grunnlagt under navnet Kaiser-Wilhelm-Gesellschaft (KWG) i 1911. Etter andre verdenskrig ble den bygget opp igjen med Otto Hahn som første president. Den fikk navn etter KWGs direktør i perioden 1930–1937, Max Planck.

## Se også
* Liste over Max Planck-institutter

## Fotnoter

## Referanser


## Eksterne lenker
*
Max-Planck-Institut für demografische Forschung

**Max-Planck-Institut für demografische Forschung** holder til i Rostock, Tyskland. Det ble grunnlagt i 1996, og flyttet inn i nybygg i Rostock i 2002. Det er ett av 80 institutt ved Max Planck-instituttet (Max Planck Gesellschaft). Fra 1999 var det ledet av norske Jan Hoem (1939–2017).

## Referanser


## Se også
* Max Planck-instituttet
* Liste over Max Planck-institutt (MPI)

## Eksterne lenker
* 
* Hjemmeside for *Max Planck Institute for Demographic Research* (engelsk)
** MPIDR Publications, eDoc (engelsk)
* Hjemmeside for *Max-Planck-Institut für demografische Forschung* (tysk)
Fylkesvei 581

**Fylkesvei 581** går mellom Krosby i Rakkestad og Hafslund i Sarpsborg.

Strekningen ble fastlagt 2019, og består av den tidligere fylkesvei 581 (Østfold) og en delstrekning av den tidligere fylkesvei 642 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
KappAbel

**KappAbel** var en matematikkonkurranse for ungdomsskoleklasser. Konkurransen startet som et prøveprosjekt ved Froland ungdomsskole høsten 1997. Etter dette ble alle 9. klasser i Aust-Agder invitert til å delta i en fylkeskonkurranse. Etter hvert ble det en landsdekkende konkurranse, og i dag er det en nordisk konkurranse med deltakere fra Norge, Island, Finland, Sverige og Danmark. Konkurransen har i dag byttet navn til UngeAbel og arrangeres av LAMIS, Landslaget for matematikk i skolen.

Konkurransen ble oppkalt etter matematikeren Niels Henrik Abel, som døde på Froland verk i 1829.

## Eksterne lenker
* UngeAbel  – Den offisielle nettsiden
Emma Carroll

**Emma Carroll** (født 18. mai 1895 i Iowa, USA, død 10. juli 2007 i Iowa, USA) var ved sin død, 112 år gammel, den eldste personen i staten Iowa og bare 21 personer var eldre på verdensbasis.

Hun giftet seg i 1913 med Clair Carroll (1893–1994), et ekteskap som varte i 80 år. Sammen fikk de 4 sønner. Hennes eldste sønn, Lowell, hadde akkurat rundet 93 år og bodde selv på sykehjem sammen med sin 90-årige hustru ved Emmas død, en meget sjelden situasjon med andre ord. Emma bodde alene og stelte seg selv til hun var 105, men flyttet så inn på et sykehjem i Ottumwa, Iowa.

## Referanser


## Eksterne lenker
* Gene Carrolls hjemmeside med bilder og avisutklipp om farmoren
Abelsk kategori

I matematikken er en **abelsk kategori** en kategori med visse spesielle egenskaper. En kategori er abelsk hvis følgende aksiom er innfridd:

* Den inneholder et nullobjekt.
* Det finnes et biprodukt, som både er produkt og koprodukt.
* Hver morfi har en kjerne og en kokjerne.
* Enhver monomorfi er en kjerne og enhver epimorfi er en kokjerne.

## Eksempel
* Kategorien av alle abelske grupper som objekt og gruppemorfier som morfier, danner prototypen av en abelsk kategori.
* Modulene til en ring eller til en algebra sammen med modulmorfismene mellom de, danner en abelsk kategori.

## Se også
* Abelsk gruppe

## Litteratur
* 

## Eksterne lenker
*
Froland kirkegård

**Froland kirkegård** ved Froland kirke er en av tre kirkegårder i Froland prestegjeld. Den ligger i Froland kommune i Agder. De to andre kirkegårdene i prestegjeldet er Mjølhusmoen gravlund og Mykland kirkegård. 

På Froland kirkegård ligger matematikeren Niels Henrik Abel begravet. Gravminnet er i empire stil og laget av fire plater av støpejern som er montert under en topplate med en vase øverst. Monumentet er malt sort og dekoren er dekket av gull.  

Gravminnet ligger på en inngjerdet privat del av kirkegården. Her ligger også eierne av Froland Verk begravet.

## Referanser


## Eksterne lenker
* disnorge.no – Register over gravstenene på Froland kirkegård
* Froland menighet
Audiometri

**Audiometrisk måling**, hørselsmåling, er en psykoakustisk test, der man via samarbeid mellom testpersonen og testleder finner frem til personens høreterskler i frekvensspekteret 125–8000 Hz.

Instrumentet som brukes kalles et *audiometer*. Dette genererer sinustoner (rene toner). Ved helsestasjoner og hos audiopedagogen blir lyden tilført med høreklokker med bøyle over hodet, men hos en spesialist (for eksempel øre-nese-hals lege eller audiograf) kan presentasjonene alternativt gis fra en spesiell vibrator mot mastoidbenet (benknoken bak øret). Ved å sammenligne resultatene fra de to ulike teknikkene får man en pekepinn på om et eventuelt hørselstap er mekanisk (trommehinne og mellomøreben) eller nevrogent (cochlea/sneglehuset).

## Prosedyre
Prosedyren er at man tester ett øre av gangen. 

Først presenterer man frekvensen 1000 Hz med gradvis lavere lydstyrke (hver presentasjon mellom én og to sekunder). Testpersonen må avgi korrekt respons ved å trykke på en knapp eller løfte en hånd, på tre påfølgende presentasjoner på en spesifikk lydstyrke for å få godkjent resultat. 
 
Deretter testes 1500 Hz, 2000 Hz, 3000 Hz, 4000 Hz, 6000 Hz, 8000 Hz.

Så skifter man over til det andre øret og tester alle nivåene med synkende frekvenser til 250 Hz (eller 125 Hz). 

Til slutt skifter man tilbake til det første øret og tester frekvensene oppover: 250 Hz, 500 Hz, 750 Hz, 1000 Hz (ev. 125–1000 Hz).

## Grenseverdier
Resultatet 0 desibel (dB) indikerer normal høreterskel. Et resultat under 0 dB (eksempelvis −10 dB) indikerer at personen hører bedre enn normalt.
Normal hørsel regnes i intervallet 0–20 dB.
Resultater høyere enn 20 dB regnes som nedsatt hørsel.

*Normal hørsel: 0–20 dB
*Lett hørselstap: 21–40 dB
*Moderat hørselstap: 41–55 dB
*Moderat til alvorlig hørselstap: 56–70 dB
*Alvorlig hørselstap: 71–90 dB

## Konsekvenser
Frekvensområdet 250–3500 Hz er viktig for språkoppfattelse.

Persepsjon av [f] og [s] krever god hørsel godt over 3000 Hz.
For velare konsonanter ([k] og [g]) er 2. formant kritisk for gjenkjenning, og denne har sin topp rundt 2600 Hz. 

Nedsatt hørsel på frekvenser over 2500 Hz er ikke uvanlig hos eldre personer, og dette medfører problemer med språkpersepsjon. Et høretap for et smalt frekvensområde mellom 4000 og 6000 Hz er vanlig ved skuddstøy og kalles en «dipp».

Ikke sjelden assosieres hørselstap med tilstedeværelse av tinnitusubehag, særlig i tilfeller der man ser et tydelig drop i audiogrammet.

## Eksterne lenker
* Arbeidstilsynet om målinger og støy